CELEX: C2006/022/06
Language: el
Date: 2006-01-28 00:00:00
Title: Υπόθεση C-379/05: Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της  21ης Σεπτεμβρίου 2005  στην υπόθεση Amurta S.G.P.S. κατά Inspecteur van de Belastingdienst/Amsterdam

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/3
            
         Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 21ης Σεπτεμβρίου 2005 στην υπόθεση Amurta S.G.P.S. κατά Inspecteur van de Belastingdienst/Amsterdam
   (Υπόθεση C-379/05)
   (2006/C 22/06)
   Γλώσσα διαδικασίας: η ολλανδική
   Με απόφαση της 21ης Σεπτεμβρίου 2005,η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 18 Οκτωβρίου 2005, το Gerechtshof te Amsterdam, στο πλαίσιο της διαφοράς μεταξύ Amurta S.G.P.S. και Inspecteur van de Belastingdienst/Amsterdam, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Είναι η φοροαπαλλαγή του άρθρου 4 του Wet op de dividendbelasting 1965 (νόμου του 1965 περί φόρου μερισμάτων), όπως περιγράφεται στις παραγράφους 5.3 έως 5.5 της παρούσας αποφάσεως, σε συνδυασμό με την φοροαπαλλαγή του άρθρου 4a του νόμου αυτού σύμφωνη με τις σχετικές με την ελεύθερη κίνηση των κεφαλαίων διατάξεις (άρθρα 56 έως 58, πρώην άρθρα 73 Β έως 73 Δ) της Συνθήκης ΕΚ, δεδομένου ότι η φοροαπαλλαγή αυτή έχει εφαρμογή μόνον επί της χορηγήσεως μερίσματος σε εκείνους τους υποκειμένους στον ολλανδικό φόρο εταιριών μετόχους ή μεριδιούχους ή σε εκείνους τους κατοικούντες στην αλλοδαπή μετόχους ή μεριδιούχους που έχουν μόνιμη εγκατάσταση στις Κάτω Χώρες στην περιουσία της οποίας ανήκουν οι μετοχές ή τα εταιρικά μερίδια, για τους οποίους έχει εφαρμογή η προβλεπόμενη από το άρθρο 13 του Wet op de vennootschapsbelasting 1969 (νόμου του 1969 περί φόρου εταιριών) φοροαπαλλαγή της συμμετοχής;
            
         
               2)
            
            
               Έχει για την απάντηση στο ερώτημα που παρατίθεται στην παράγραφο 6.1 της παρούσας αποφάσεως σημασία αν το κράτος κατοικίας της αλλοδαπής εταιρίας που κατέχει μετοχές ή εταιρικά μερίδια, επί της οποίας δεν έχει εφαρμογή η φοροαπαλλαγή του άρθρου 4 του νόμου, χορηγεί στην εταιρία αυτή πλήρη πίστωση φόρου (full credit) σχετικά με τον ολλανδικό φόρο μερισμάτων;